smcproject/ml-wiki-sentences huggingface dataset:
പഴയ കാലത്തെ പാത്രങ്ങൾ, ആയുധങ്ങൾ, കളിപ്പാട്ടങ്ങൾ, ശിലയിലും മരത്തിലുമുള്ള ശില്പങ്ങൾ, നാണയങ്ങൾ, നന്നങ്ങാടികൾ , കുടക്കല്ലുകൾ, വീരക്കല്ലുകൾ, പഞ്ചലോഹ വിഗ്രഹങ്ങൾ, ക്ഷേത്രങ്ങളുടെ മാതൃകകൾ എന്നിവയെല്ലാം ഇവിടെ കാണാം.
മലബാറിന്റെ പല ഭാഗങ്ങളിൽ നിന്നും ഖനനം ചെയ്തെടുത്ത ധാരാളം പുരാവസ്തുക്കൾ ഇവിടെയുണ്ട്.
മ്യൂസിയത്തിന്റെ ഭൂഗർഭ അറയിൽ ബ്രിട്ടീഷ് ഭരണകാലത്തെ തടവറ കാണാം.
ആർട് ഗ്യാലറി
രാജാരവി വർമ്മ , രാജരാജ വർമ്മ തുടങ്ങി പല പ്രശസ്ത ചിത്രകാരന്മാരുടേയും ചിത്രങ്ങൾ ഇവിടെ പ്രദർശിപ്പിച്ചിരിക്കുന്നു.
വി.കെ. കൃഷ്ണമേനോൻ മ്യൂസിയം
1975 ൽ ആരംഭിച്ച വി.കെ.കൃഷ്ണമേനോൻ മ്യൂസിയം പഴശ്ശി രാജാ മ്യൂസിയത്തിനു സമീപത്താണ്.
Pazhassi Raja Archaeological Museum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പഴശ്ശി സമരങ്ങൾ ഇംഗ്ലീഷ് വിലാസം https://ml.wikipedia.org/wiki/Pazhassi_Riots
second pazhassi revolt 1800-1805
കേരളത്തിൽ അധിനിവേശവിരുദ്ധപോരാട്ടങ്ങൾ ആരംഭിക്കുന്നത് പോർട്ടുഗീസുകാരുടെ വരവോടെയാണ്.
അതുവരെ അറബിവംശജരായിരുന്നു കേരളത്തിൽ വ്യാപാരം നടത്തിയിരുന്നത്.
പോർട്ടുഗീസുകാർ ഇവരെ തോൽപ്പിച്ചാണ് വ്യാപാരകുത്തക കൈക്കലാക്കുന്നത്.
പോർട്ടുഗീസുകാർക്കു പുറകെ മറ്റു പാശ്ചാത്യൻ രാജ്യങ്ങൾകൂടി വ്യാപാരത്തിനായി കേരളത്തിലേക്കു കടന്നുവന്നു.
ക്രമേണ മറ്റുള്ള രാജ്യങ്ങളെയെല്ലാം തോൽപ്പിച്ച് ബ്രിട്ടന്റെ കീഴിലുള്ള ബ്രിട്ടീഷ് ഈസ്റ്റ് ഇന്ത്യ കമ്പനി വ്യാപാരത്തിന്റെ കുത്തകനേടുന്നതിനായുള്ള മത്സരത്തിൽ വിജയികളായി.
വ്യാപാരത്തിനായി വന്ന് ചൂഷകരായി മാറിയ പാശ്ചാത്യമേധാവിത്വത്തിനെതിരേ കേരളത്തിലെ നാട്ടുരാജ്യങ്ങളും, ജനങ്ങളും ഒറ്റപ്പെട്ട ചെറുത്തുനിൽപ്പുകൾ നടത്തിയിരുന്നുവെങ്കിലും അവയൊന്നും ഫലവത്തായിരുന്നില്ല.
ഇവയിൽ ശ്രദ്ധിക്കപ്പെട്ടത്, പഴശ്ശിരാജയുടേയും , വേലുത്തമ്പിദളവയുടേയും , കുറിച്യരുടേയും സമരങ്ങൾ മാത്രമായിരുന്നു.
ഇവയിൽതന്നെ ജനകീയപങ്കാളിത്തം നമുക്ക് കാണാൻ കഴിയുന്നത് പഴശ്ശി സമരങ്ങളിൽ മാത്രമാണ്.
പഴശ്ശിരാജ
വടക്കേ മലബാറിലെ കോട്ടയംകോവിലകത്തെ ഇളയരാജാവായിരുന്നു കേരളവർമ്മ പഴശ്ശിരാജ.
ബ്രിട്ടീഷ് രേഖകളിൽ ഇദ്ദേഹം പൈച്ചി എന്നറിയപ്പെടുന്നു.
ഇരിവനാട്, വയനാട്, കുറമ്പ്നാട്, താമരശ്ശേരി എന്നീ പ്രദേശങ്ങളായിരുന്നു ഇദ്ദേഹത്തിന്റെ അധികാരപരിധി.
കോട്ടയംകോവിലകത്തിന് അക്കാലത്ത് പുറനാട് എന്നും പുറകിഴനാട് എന്നും പേരുകളുണ്ടായിരുന്നു.
പിൽക്കാലത്ത് രാജകുടുംബത്തിന് മൂന്നു താവഴികളുണ്ടായി.
തെക്കേ കോവിലകം, പടിഞ്ഞാറേ കോവിലകം, കിഴക്കേ കോവിലകം എന്നിവയായിരുന്നു അവ.
ടിപ്പുവിന്റേയും , ഹൈദരിന്റേയും നേതൃത്വത്തിൽ മൈസൂർ സൈന്യം മലബാർ ആക്രമിച്ചപ്പോൾ മറ്റു രാജകുടുംബങ്ങളേപ്പോലെ കോട്ടയം രാജകുടുംബവും തിരുവനന്തപുരത്ത് രാഷ്ട്രീയ അഭയം തേടി.
എന്നാൽ കേരളവർമ്മ സ്വന്തം ജനങ്ങൾക്കൊപ്പം നിന്ന് മൈസൂർ സുൽത്താനോട് പൊരുതി.
അക്കാലത്ത് മൈസൂർ സൈന്യത്തിൽനിന്നും രാജ്യത്തെ രക്ഷിക്കാനായി കേരളവർമ്മ, ഈസ്റ്റിന്ത്യാ കമ്പനിയുമായി സൗഹൃദമുണ്ടാക്കിയിരുന്നു.
മൈസൂർ സൈന്യം തലശ്ശേരി കോട്ട ആക്രമിച്ചപ്പോൾ, ബ്രിട്ടീഷുകാരെ സഹായിക്കാൻ കേരളവർമ്മ  രണ്ടായിരത്തോളം അംഗങ്ങളുള്ള നായർസൈന്യത്തെ അയച്ചുകൊടുത്തിരുന്നു.
അക്കാലത്ത് ബ്രിട്ടീഷുകാരുടെ വാണിജ്യകേന്ദ്രമായിരുന്നു തലശ്ശേരികോട്ട.
തിരുവനന്തപുരത്ത് അഭയം പ്രാപിച്ചിരുന്ന കോട്ടയംരാജാവ് രവിവർമ്മ അന്തരിച്ചതിനെത്തുടർന്ന് കേരളവർമ്മ കോട്ടയംകോവിലകത്തിന്റെ ഭരണം ഏറ്റെടുത്തു.
ബ്രിട്ടീഷ് മേൽക്കോയ്മ
1792 ലെ ശ്രീരംഗപട്ടണം ഉടമ്പടി പ്രകാരം മൈസൂർ-ബ്രിട്ടീഷ് യുദ്ധം അവസാനിച്ചു.
അതോടെ ബ്രിട്ടീഷുകാർ തെക്കേ ഇന്ത്യയിലെ പ്രബലരായ രാഷ്ട്രീയ സൈനിക ശക്തിയായി മാറി.
നാട്ടുരാജാക്കന്മാർ ബ്രിട്ടീഷ് സാമ്രാജ്യത്തിനു കപ്പം കൊടുത്ത് അവരുടെ പ്രജകളായി മാറി.
കേരളവർമ്മയും ഇതോടൊപ്പം വാർഷികകപ്പം കൊടുത്തുകൊള്ളാമെന്ന് ഒരു കരാറിലൂടെ സമ്മതിച്ചു.
1792 ഒക്ടോബറിൽ മറ്റൊരു കരാറിലും അദ്ദേഹത്തെക്കൊണ്ട് കമ്പനി നിർബന്ധപൂർവ്വം ഒപ്പു വെപ്പിക്കുകയുണ്ടായി.
ഈ കരാറിൻ പ്രകാരം കതിരൂർ , പഴശ്ശി , കുറ്റ്യാടി , താമരശ്ശേരി എന്നീ താലൂക്കുകളുടെ പരമാധികാരം കമ്പനിയിൽ നിക്ഷിപ്തമായിത്തീർന്നു.
ഇവിടെ നിന്നുള്ള വിളവുകൾ പ്രത്യേകിച്ച് കുരുമുളക് ഒരു നിശ്ചിത വിലയിൽ കമ്പനിക്കുവേണ്ടിയുള്ളതാണെന്നും, വർഷം തോറും ഇരുപതിനായിരം രൂപയോ അതിനു തുല്യമായ തുകക്കുള്ള കുരുമുളകോ നൽകിക്കൊള്ളാമെന്നും ആ കരാറിലൂടെ ബ്രിട്ടീഷുകാർ കേരളവർമ്മയെക്കൊണ്ട് സമ്മതിപ്പിക്കാൻ ശ്രമിച്ചു.
രാജകുടുംബത്തിലെ തർക്കങ്ങൾ
ബ്രിട്ടനുമായുണ്ടായ അവസാന കരാറിലൂടെ പഴശ്ശി അവരുമായുള്ള ബന്ധം ഉപേക്ഷിക്കാൻ തീരുമാനിച്ചു.
എന്നാൽ രാജകുടുംബത്തിലുണ്ടായ ചില അവകാശതർക്കങ്ങളുടെ പിന്തുടർച്ചയെന്നപോലെ, കേരളവർമ്മയുടെ അമ്മാവനായ കുറുമ്പ്രനാട് രാജാവ് വീരവർമ്മ ബ്രിട്ടീഷുകാരോട് കൂടുതൽ സൗഹൃദം സ്ഥാപിച്ചു.
നികുതിപിരിവിന് കമ്പനിയുടെ ഒരു പ്രതിനിധിയെ നിയമിക്കാൻ അനുവാദം നൽകുകയും ചെയ്തു.
എന്നാൽ കോട്ടംകോവിലകത്തു നിന്നും നികുതിപിരിപ്പിക്കാൻ കേരളവർമ്മ ബ്രിട്ടീഷുകാരെ അനുവദിച്ചില്ല.
ഈസ്റ്റിന്ത്യ കമ്പനിയോടുള്ള ശത്രുത
കമ്പനിയുടെ മാറിയ ലക്ഷ്യം പഴശ്ശിയെ അസ്വസ്ഥനാക്കി.
പിന്നീട് ഭരണകാര്യങ്ങളിൽ കമ്പനിയുടെ യാതൊരു ഇടപെടലുകളും കേരളവർമ്മ പഴശ്ശിരാജ അനുവദിച്ചില്ല.
തന്റെ അനുവാദം കൂടാതെ കോട്ടയം ചന്തയിൽ മുസ്ലിങ്ങൾ പണികഴിപ്പിച്ച പള്ളി പഴശ്ശിരാജ പൊളിച്ചുകളയുകയും കൂടാതെ ആറു മുസ്ലിങ്ങളെ വധിക്കുകയും ചെയ്തു.
പഴശ്ശിയെ പിണക്കാൻ കമ്പനിയും തയ്യാറായിരുന്നില്ല.
നേരത്തേ പഴശ്ശിയെക്കൊണ്ട് ഒപ്പിടുവിച്ച കരാറിൽ വിട്ടുവീഴ്ചകൾ ചെയ്യാൻ കമ്പനി തയ്യാറായി.
മൈസൂർ സൈന്യവുമായുള്ള യുദ്ധത്തിൽ സഹായിച്ചതിനുള്ള പ്രത്യുപകാരമാണ് ഈ ഇളവുകളെന്ന് കമ്പനി പ്രഖ്യാപിക്കുകയും ചെയ്തു.
എന്നാൽ പിന്നീടു വന്ന കമ്പനി മേധാവിയായ ജെ.സ്റ്റീവൻസ് , ഇത്തരം ഇളവുകളെല്ലാം ഉടനടി റദ്ദു ചെയ്തു.
മാത്രവുമല്ല പഴശ്ശിരാജയുമായി കമ്പനി ഒപ്പു വെച്ച എല്ലാ കരാറുകളും അവസാനിക്കുന്നതായി പ്രഖ്യാപിക്കുകയും ചെയ്തു.
കൂടാതെ കോട്ടയംകോവിലകത്തുനിന്നും നികുതിപിരിക്കുന്നതിൽനിന്നും കുറുമ്പ്രനാട് രാജാവിനെ പഴശ്ശി തടഞ്ഞു.
കമ്പനിയോട് എല്ലാ അർത്ഥത്തിലും, കേരളവർമ്മ ശത്രുത പ്രഖ്യാപിച്ചു.
കമ്പനിയുടെ ശത്രുക്കൾക്ക് അദ്ദേഹം അഭയം നൽകി.
പഴശ്ശിയെ തോൽപ്പിക്കാതെ അവിടെ അധികാരം പിടിച്ചടക്കാനാവില്ലെന്നു മനസ്സിലാക്കിയ ബ്രീട്ടീഷ് സർക്കാർ അദ്ദേഹത്തെ പരാജയപ്പെടുത്താൻ ജെയിംസ് ഗോർഡന്റെ നേതൃത്വത്തിൽ ഒരു സേനയെ അങ്ങോട്ടേക്കയച്ചു.
പഴശ്ശിയെ പിടിക്കാനായില്ലെങ്കിലും പട്ടാളം കൊട്ടാരം കൊള്ളയടിക്കുകയും ആയുധങ്ങളും പണവും കരസ്ഥമാക്കുകയും ചെയ്തു.
പഴശ്ശിയെ പിടികൂടാൻ എല്ലാ തന്ത്രങ്ങളും ബ്രിട്ടീഷ് സൈന്യം പ്രയോഗിച്ചെങ്കിലും, വയനാടൻ കാടുകളിലേക്ക് കടന്ന അദ്ദേഹത്തെ പിടിക്കുക അത്ര എളുപ്പമായിരുന്നില്ല.
മാത്രവുമല്ല, ഗോത്രസമുദായങ്ങളായ കുറുമ്പരുടേയും, കുറിച്യരുടേയും സഹായം പഴശ്ശിക്ക് വേണ്ടുവോളം ലഭിച്ചിരുന്നു.
പഴശ്ശിയെ തടവിലാക്കുന്നതിനായി അദ്ദേഹത്തിന്റെ അനുയായികളെ ഭീഷണിപ്പെടുത്തുക എന്നതായിരുന്നു കമ്പനി സ്വീകരിച്ച മറ്റൊരു മാർഗ്ഗം, പക്ഷേ രാജ്യസ്നേഹികളായ അവർ അതിനും വഴങ്ങിയില്ല.
പഴശ്ശിയെ പിടികൂടുന്നതിൽ കമ്പനിക്കേറ്റ പരാജയം വല്ലാത്ത അപമാനം വരുത്തിവെച്ചു.
അവസാനം കമ്പനി പഴശ്ശിയോട് ഒത്തുതീർപ്പിലെത്തി.
അദ്ദേഹത്തിന്റെ കയ്യിൽ നിന്നും കൊള്ളയടിച്ച പണവും സ്വർണ്ണവും എല്ലാം കമ്പനി തിരികെ കൊടുക്കുകയും വാർഷിക ചെലവിലേക്ക് എണ്ണായിരം രൂപ നൽകാനും തീരുമാനമായി.
പഴശ്ശിരാജ ടിപ്പു സുൽത്താനുമായി സഖ്യമുണ്ടാക്കിയേക്കുമോയെന്നും കമ്പനി ഭയപ്പെട്ടിരുന്നു.
യുദ്ധങ്ങൾ ഒന്നാം പഴശ്ശിയുദ്ധം
ബ്രിട്ടീഷ് സർക്കാർ ഏർപ്പെടുത്തിയ നികുതിയുമായി ബന്ധപ്പെട്ടാണ് ആദ്യത്തെ പഴശ്ശി യുദ്ധം ആരംഭിക്കുന്നത്.
മൈസൂർ അധികാരികൾ കർഷകരിൽ നിന്നും നേരിട്ട് നികുതിപിരിച്ചിരുന്നവെങ്കിൽ ബ്രിട്ടീഷുകാർ ഈ പതിവു അവസാനിപ്പിച്ച് നികുതി പിരിവ് ഓരോയിടത്തുമുള്ള നാടുവാഴികളേയും, ഭരണാധികാരികളേയും ഏൽപ്പിച്ചു.
നാടുവാഴികൾ ഒരു നിശ്ചിത തുക സർക്കാരിനെ ഏൽപ്പിച്ചാൽ മതി.
നാടുവാഴികൾ ഈ അധികാരം ഉപയോഗിച്ച് ജനങ്ങളെ പിഴിഞ്ഞു.
കോട്ടയംപ്രദേശത്തെ നികുതി പിരിപ്പിക്കാൻ കുറുമ്പ്രനാട് രാജാവിന് അധികാരം കൊടുത്തു.
ഇത് കേരളവർമ്മ പഴശ്ശിരാജയെ ചൊടിപ്പിച്ചു.
തന്റെ അതിർത്തിക്കകത്തു നികുതിപിരിക്കുന്നതിനെ അദ്ദേഹം എതിർത്തു.
ബലംപ്രയോഗിച്ച് നികുതി പിരിക്കാൻ തുടങ്ങിയാൽ കുരുമുളക് ചെടികൾ വെട്ടിക്കളയും എന്ന് പഴശ്ശിരാജ കമ്പനിയെ അറിയിച്ചു.
കമ്പനി ഈ ഭീഷണി വകവെച്ചില്ലെന്നു മാത്രമല്ല കുറുമ്പ്രനാട് രാജാവിന് പാട്ടം അഞ്ചുവർഷത്തേക്കു കൂടി പുതുക്കി നൽകി.
1793 മുതൽ 1797 വരെയുണ്ടായ കലാപങ്ങളെ അടിച്ചമർത്താൻ കമ്പനിക്കായില്ല.
അവസാനം കമ്പനി പഴശ്ശിരാജയുമായി ഒത്തു തീർപ്പിലെത്തുകയായിരുന്നു.
രണ്ടാം പഴശ്ശിയുദ്ധം
ടിപ്പുവിന്റെ മരണത്തോടെ, തെക്കേ ഇന്ത്യയിൽ കമ്പനിയുടെ ശക്തി വർദ്ധിച്ചു.
ഇതോടെ പഴശ്ശിരാജക്കു നൽകിയിരുന്ന വാഗ്ദാനങ്ങളെല്ലാം അവർ പിൻവലിച്ചു.
വയനാടിനുവേണ്ടി അവർ വീണ്ടും അവകാശം ഉന്നയിച്ചു.
ടിപ്പുസുൽത്താന്റെ കയ്യിലായിരുന്ന വയനാട് ശ്രീരംഗപട്ടണം ഉടമ്പടി പ്രകാരം കമ്പനിക്ക് അവകാശപ്പെട്ടതാണെന്ന് അവർ പ്രഖ്യാപിച്ചു.
പഴശ്ശിയും കമ്പനിയും ഒരു യുദ്ധത്തിനു തയ്യാറായി.
വാട്ടർലൂ യുദ്ധത്തിൽ നെപ്പോളിയനെ തോൽപ്പിച്ച ആർതർ വെല്ലസ്ലിയാണ് പഴശ്ശിക്കെതിരേ പടനയിച്ചത്.
പഴശ്ശി തന്റെ വിശ്വസ്തരായ, കണ്ണവത്ത് ശങ്കരൻ നമ്പ്യാർ , കൈതേരി അമ്പു നായർ , എടച്ചേനം കുങ്കൻ നായർ , ചുഴലി നമ്പ്യാർ , എമെൻനായർ , തലയ്ക്കൽ ചന്തു എന്നിവരോടൊപ്പമാണ് ബ്രിട്ടീഷ് സേനയെ നേരിടാൻ ഇറങ്ങിയത്.
1800 മുതൽ 1804 വരെ പലവട്ടം യുദ്ധങ്ങൾ നടന്നുവെങ്കിലും, പഴശ്ശിയെ തോൽപ്പിക്കാൻ ബ്രിട്ടീഷ് സേനക്കായില്ല.
ഒളിപ്പോരായിരുന്നു പഴശ്ശിയുടെ മാർഗ്ഗം, ഇതിന് വയനാടൻ കാടുകൾ ഒരു സൗകര്യവുമായിരുന്നു.
ഇത് തിരിച്ചറിഞ്ഞ ആർതർ വെല്ലസ്ലി, കോട്ടയത്തേക്ക് കൂടുതൽ റോഡുകൾ നിർമ്മിച്ചു.
ഒളിപ്പോരാളികളുടെ അടുത്തേക്ക് ചെറു സൈന്യങ്ങളെ എത്തിക്കാനായിരുന്നു ഇത്.
കേണൽ സ്റ്റീവൻസൺന്റെ നേതൃത്വത്തിലുള്ള ശക്തമായ ഒരു സൈന്യം പഴശ്ശിയുടെ സേനയെ ആക്രമിക്കുകയും അദ്ദേഹത്തിന്റെ വിശ്വസ്തരെ തടവിലാക്കുകയും ചെയ്തു.
ഇത് പഴശ്ശിയുടെ പോരാട്ടങ്ങളെ പിന്നോട്ടടിപ്പിച്ചു.
പഴശ്ശിരാജയും അവശേഷിച്ച എടച്ചേന കുങ്കനും ചേർന്ന് കുറിച്യരേയും കുറുമ്പരേയും സംഘടിപ്പിച്ച് അന്തിമയുദ്ധത്തിനു തയ്യാറെടുത്തു.
കമ്പനി കൂടുതൽ നിയന്ത്രണങ്ങളുമായി വരുകയായിരുന്നു.
കോട്ടയത്ത് അവർ വ്യാപാര ഉപരോധം ഏർപ്പെടുത്തി.
കുറിച്യർ തലവനായിരുന്ന തലയ്ക്കൽ ചന്തുവിനെ തടവിലാക്കിയത് പഴശ്ശിയുടെ ശക്തി ക്ഷയിപ്പിച്ചു.
1805 നവംബർ 30 ആം തീയതി തൽക്കാലം യുദ്ധത്തിൽ നിന്നും പിൻവാങ്ങി പുൽപ്പള്ളിയിലൂടെ പോകുന്ന അവസരത്തിൽ ബ്രിട്ടീഷ് സേന അവരെ ആക്രമിക്കുകയും തുടർന്നു നടന്ന യുദ്ധത്തിൽ കേരളവർമ്മ പഴശ്ശിരാജ കൊല്ലപ്പെടുകയും ചെയ്തു
കേരളത്തിലെ ബ്രിട്ടീഷ് ആധിപത്യത്തിനെതിരേ നടന്ന ശക്തവും വ്യാപകവുമായിരുന്ന സമരങ്ങളായിരുന്നു പഴശ്ശി സമരങ്ങൾ.
പിൽക്കാലത്ത് മലബാറിൽ നടന്ന കാർഷികസമരങ്ങൾക്കും, സ്വാതന്ത്ര്യസമരങ്ങൾക്കും പഴശ്ശിസമരങ്ങൾ ഒരു പ്രചോദനമായിരുന്നുവെന്ന് പറയപ്പെടുന്നു.
ജന്മനാ നേതാവായിരുന്ന പഴശ്ശിരാജക്ക് തന്റെ അനുയായികളുടെ മനസ്സിൽ ആവേശം ജ്വലിപ്പിക്കാനും മഹത്തായ ലക്ഷ്യത്തിലേക്ക് അവരെ നയിക്കാനും കഴിഞ്ഞു.
ഇതും കാണുക .
കുറിച്യകലാപം അവലംബം
പഴശ്ശിരാജ (വിവക്ഷകൾ)
പഴശ്ശിരാജ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പഴശ്ശിരാജ - കേരളവർമ്മ പഴശ്ശിരാജാ തമ്പുരാൻ പഴശ്ശിരാജാ (1964-ലെ ചലച്ചിത്രം) - 1964-ൽ പുറത്തിറങ്ങിയ ഒരു മലയാള ചലച്ചിത്രം.
കേരള വർമ്മ പഴശ്ശിരാജ (മലയാള ചലച്ചിത്രം) - 2009-ൽ പുറത്തിറങ്ങിയ ഒരു മലയാള ചലച്ചിത്രം.
പഴവിള രമേശൻ ഇംഗ്ലീഷ് വിലാസം https://ml.wikipedia.org/wiki/Pazhavila_Rameshan
സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരത്തിന് 2019 ൽ അർഹനായ കവിയാണ് പഴവിള രമേശൻ (29  മാർച്ച് 1936 - 13 ജൂൺ 2019).
കൊല്ലം പെരിനാട് കണ്ടച്ചിറ പഴവിളയിൽ എൻ.എ. വേലായുധന്റെയും കെ. ഭാനുക്കുട്ടിഅമ്മയുടെയും മകനായി ജനിച്ചു.
അഞ്ചാലുംമൂട് പ്രൈമറി സ്‌കൂൾ, കരിക്കോട് ശിവറാം ഹൈസ്‌കൂൾ, കൊല്ലം എസ്.എൻ കോളേജ്, തിരുവനന്തപുരം യൂണിവേഴ്‌സിറ്റി കോളേജ് എന്നിവിടങ്ങളിൽ വിദ്യാഭ്യാസം.
1961 മുതൽ 1968 വരെ കെ.ബാലകൃഷ്ണന്റെ കൗമുദി ആഴ്ചപ്പതിപ്പിൽ സഹ പത്രാധിപർ.
1968 മുതൽ 1993 വരെ കേരള ഭാഷാ ഇൻസ്റ്റ്യൂട്ടിൽ .
പഴവിള രമേശന്റെ കവിതകൾ, മഴയുടെ ജാലകം, ഞാൻ എന്റെ കാടുകളിലേക്ക് (കവിതാസമാഹാരങ്ങൾ), ഓർമ്മയുടെ വർത്തമാനം.
മായാത്ത വരകൾ, നേർവര (ലേഖന സമാഹാരങ്ങൾ), എന്നിവയാണ് കൃതികൾ.
ഗാനരചന നിർവഹിച്ച ചിത്രങ്ങൾ ഗാനം സിനിമ വർഷം സംഗീതം ഗായകർ അഗ്നിയാവണമെനിക്കാളിക്കത്തണം ഞാറ്റടി 1981 കാവാലം പദ്മനാഭൻ കെ ജെ യേശുദാസ് ശ്രുതി മധുര ആശംസകളോടെ 1984 രവീന്ദ്രൻ കെ ജെ യേശുദാസ് ശ്രുതിമധുര [ഹാപ്പി] ആശംസകളോടെ 1984 രവീന്ദ്രൻ കെ ജെ യേശുദാസ് തീം മ്യുസിക്‌ ആശംസകളോടെ 1984 രവീന്ദ്രൻ കെ പി ബ്രഹ്മാനന്ദൻ ,സുജാത മോഹൻ മൃദംഗം (Solo) ആശംസകളോടെ 1984 രവീന്ദ്രൻ ഗുരുവായൂർ ദൊരൈ മൗനത്തിൻ ഇടനാഴിയിൽ മാളൂട്ടി 1990 ജോൺസൺ സുജാത മോഹൻ മൗനത്തിൻ ഇടനാഴിയിൽ മാളൂട്ടി 1990 ജോൺസൺ കെ ജെ യേശുദാസ് ,സുജാത മോഹൻ സ്വർഗങ്ങൾ സ്വപ്നം കാണും മാളൂട്ടി 1990 ജോൺസൺ ജി വേണുഗോപാൽ ,സുജാത മോഹൻ മൗനത്തിൻ ഇടനാഴിയിൽ (M) മാളൂട്ടി 1990 ജോൺസൺ കെ ജെ യേശുദാസ് അമ്പിളിക്കലയേതോ അങ്കിൾ ബൺ 1991 രവീന്ദ്രൻ കെ ജെ യേശുദാസ് ഇടയരാഗ രമണ ദുഃഖം അങ്കിൾ ബൺ 1991 രവീന്ദ്രൻ കെ ജെ യേശുദാസ് ,കെ എസ് ചിത്ര കുരുക്കുത്തിക്കണ്ണുള്ള അങ്കിൾ ബൺ 1991 രവീന്ദ്രൻ കെ ജെ യേശുദാസ് ഡോണ്ട് ഡ്രൈവ് മി മാഡ് അങ്കിൾ ബൺ 1991 രവീന്ദ്രൻ കെ ജെ യേശുദാസ് ,മാൽഗുഡി ശുഭ അലക്കൊഴിഞ്ഞ നേരമുണ്ടോ വസുധ 1992 പെരുമ്പാവൂർ ജി രവീന്ദ്രനാഥ്‌ എം ജയചന്ദ്രൻ ,രഞ്ജിനി മേനോൻ പദ്‌മനാഭ പാഹി വസുധ 1992 പെരുമ്പാവൂർ ജി രവീന്ദ്രനാഥ്‌ കെ എസ് ചിത്ര താഴമ്പൂ വസുധ 1992 പെരുമ്പാവൂർ ജി രവീന്ദ്രനാഥ്‌ എം ജയചന്ദ്രൻ ,കെ എസ് ചിത്ര വസുധേ വസുധ 1992 പെരുമ്പാവൂർ ജി രവീന്ദ്രനാഥ്‌ എം ജയചന്ദ്രൻ വൃന്ദാവന ഗീതം വസുധ 1992 പെരുമ്പാവൂർ ജി രവീന്ദ്രനാഥ്‌ കെ എസ് ചിത്ര പുരസ്കാരങ്ങൾ കേരള സാഹിത്യ അക്കാദമി അവാർഡ് (2017) അബുദാബി ശക്തി അവാർഡ് മുലൂർ അവാർഡ് ഫിലിം ക്രിട്ടിക്‌സ് അവാർഡ് അവലംബം ↑
പഴശ്ശിരാജ എൻ.എസ്.എസ്. കോളേജ്, മട്ടന്നൂർ
കണ്ണൂർ സർവ്വകലാശാലയുടെ കീഴിൽ കണ്ണൂർ ജില്ലയിലെ മട്ടന്നൂരിൽ സ്ഥിതി ചെയ്യുന്ന ഒരു കലാലയമാണ് പഴശ്ശിരാജ എൻ.എസ്.എസ്. കോളേജ്, മട്ടന്നൂർ .
പി.ആർ.എൻ.എസ്.എസ്. കോളേജ്, മട്ടന്നൂർ എന്നും അറിയപ്പെടുന്നു.
1964- ജൂനിയർ കോളേജായി ആരംഭിച്ചു.
1967-ൽ ഡിഗ്രി കോഴ്സുകൾ ആരംഭിച്ചു.
1999-ൽ ആദ്യത്തെ ബിരുദാനന്തരബിരുദ കോഴ്സ് എം.കോം ആരംഭിച്ചു .
കോഴ്സുകൾ ബിരുദ കോഴ്സുകൾ ബി.എ. ഹിന്ദി ബി.എ. ഹിസ്റ്ററി ബി.എ. എക്കണോമിക്സ് ബി.എ. ഇംഗ്ലീഷ് ബി.എസ്.സി. മാത്തമാറ്റിക്സ് ബി.എസ്.സി. ഫിസിക്സ് ബി.എസ്.സി. കെമിസ്ട്രി ബി.എസ്.സി. സുവോളജി ബി.എസ്.സി. പ്ലാന്റ് സയൻസ് ബികോം ബിരുദാനന്തരബിരുദ കോഴ്സുകൾ എം.എസ്.സി. മാത്തമാറ്റിക്സ് എംകോം ഫൈനാൻസ് ശ്രദ്ധേയരായ പൂർവ്വവിദ്യാർത്ഥികൾ കെ.കെ. ശൈലജ - ആരോഗ്യ വകുപ്പ മന്ത്രി, കേരളം ശ്രീനിവാസൻ - നടൻ, സംവിധായകൻ, തിരക്കഥാകൃത്ത് സലീം അഹമ്മദ് - സംവിധായകൻ, തിരക്കഥാകൃത്ത്, ചലച്ചിത്ര നിർമ്മാതാവ് അവലംബം
11°56′20″N 75°34′03″E ﻿ / ﻿ 11.93898°N 75.56746°E ﻿ / 11.93898; 75.56746
പഴശ്ശി ഗുഹ ഇംഗ്ലീഷ് വിലാസം https://ml.wikipedia.org/wiki/Pazhassi_cave
പഴശ്ശി ഗുഹ
മലപ്പുറം ജില്ലയുടെ വടക്കുകിഴക്കെ അതിർത്തിയിൽ കക്കാടംപൊയിൽ എന്ന സ്ഥലത്ത് ആണ് പഴശ്ശി ഗുഹ സ്ഥിതി ചെയ്യുന്നത്.
കോഴിക്കോട് , മലപ്പുറം ജില്ലാ അതിർത്തിയായ നായാടംപൊയിലിലാണ് പഴശ്ശി ഗുഹ.
ബ്രിട്ടീഷുക്കാർക്കെതിരെ ഒളിപ്പോര് നടത്തിയിരുന്ന കാലത്ത് പഴശിയും സംഘവും ഒളിച്ചു താമസിച്ചിരുന്നത് ഈ ഗുഹയിലായിരുന്നു.
മലപ്പുറം ജില്ലയിലെ ചാലിയാർ പഞ്ചായത്തിലെ വാളാംതോടിലുൾപ്പെട്ടതാണ് ഈ ഗുഹ.
നിലമ്പൂരിൽ നിന്നും അകമ്പാടം വഴി മൂലേപ്പാടം പാലം കടന്ന് കക്കാടം പൊയിലിൽ  എത്താം.
കോഴിക്കോട്ട് നിന്നും വരുന്നവർക്ക് മുക്കം കാരമൂല 
കൂടരഞ്ഞി കൂമ്പാറ വഴിയും എത്താം.
രണ്ട് വഴിക്കും കെ എസ് ആർ ടി സി ബസ് സർവീസ് ഉണ്ട്.
കക്കാടം പൊയിലിൽ നിന്നും കോഴിപ്പാറ വെള്ളച്ചാട്ടത്തിലേക്ക് പൊകുന്നവഴി വീണ്ടും 6 കിലോമീറ്റർ പോയാൽ നായാടും പൊയിൽ എന്ന സ്ഥലത്ത് എത്താം.
അവിടെ നിന്നും എസ്റ്റേറ്റ് റോട്ടിലൂടെ ഒന്നര കിലോമീറ്റരോളം നടന്ന് വേണം പഴശ്ശി ഗുഹയിലെത്താൻ.
അവസാന അരകിലോമീറ്റർ കാട്ടിലൂടെ നടവഴി മാത്രമേയുള്ളു.
കുറച്ച് പോകുമ്പോൾ ഇടത് വശത്ത സർക്കാർ ജണ്ടയും വലത് ഒരു പാറയും കാണാം.
അവിടെ പാറയെ ചുറ്റി വലത്തോട്ട് കാട്ടുവഴിയിലൂടെ ഇറങ്ങി 100 മീറ്ററോളം പോയാൽ ചരിത്രപ്രസിദ്ധമായ ഈ ഗുഹയിലെത്താം.
പഴശ്ശി ഗുഹയിലേക്ക് തിരിയുന്ന ജണ്ട
തോട്ടങ്ങൾക്ക് നടുവിൽ മനോഹരമായ കാടിനിടിക്ക് ആണ്  ചരിത്രം ഉറങ്ങുന്ന ഈ ഗുഹ സ്ഥിതിചെയ്യുന്നത്.
കൂടുതൽ വായിക്കാൻ അവലംബം Pazhassi cave എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ http://www.deepika.com/News_latest.aspx?catcode=latest newscode=142226 ↑ http://www.madhyamam.com/travel/travelogue/nature/kakkadampoyil/2016/dec/17/237100
പിയോഷെ
പിയോഷെ, അമേരിക്കൻ ഐക്യനാടുകളിലെ സംസ്ഥാനമായ നെവാഡ യിലെ ലിങ്കൺ കൌണ്ടിയിലുള്ള ഏകീകരിക്കപ്പെടാത്ത ഒരു പട്ടണമാണ്.
ഇത് സ്ഥിതി ചെയ്യുന്നത് ലാസ് വെഗാസ് പട്ടണത്തിന് 180 മൈൽ (290 കി.മീ.) വടക്കു കിഴക്കായിട്ടാണ്.
പിയോഷയിലേയ്ക്കുള്ള പ്രധാന പാത “യു. എസ്. റൂട്ട് 93” ഹൈവേയാണ്.
ഈ പട്ടണം സമുദ്രനിരപ്പിൽ നിന്ന്  6,060 അടി (1,850 മീ.) ഉയരത്തിൽ സ്ഥിതി ചെയ്യുന്നു.
പിയോഷെ പട്ടണം ലിങ്കൺ കൌണ്ടിയുടെ കൌണ്ടീ സീറ്റുകൂടിയാണ്.
ഫ്രാൻസിൽ നിന്നു സാൻ ഫ്രാൻസിസ്കോയിലെത്തിയ ഒരു ധനാഢ്യനും ഭൂമി കച്ചവടക്കാരനുമായ ഫ്രാൻകോയിസ് ലൂയിസ് ആൽഫ്രഡ് പിയോഷെയുടെ പേരിൽനിന്നാണ് പട്ടണത്തിന് ഈ പേരു ലഭിച്ചത്.
2010 ലെ സെൻസസിൽ ഈ പട്ടണത്തിലെ ജനസംഖ്യ 1,002 ആയിരുന്നു.
അവലംബം ↑ ↑ Pioche, François Louis Alfred Archived 2011-07-26 at the Wayback Machine .
at San Francisco's History Encyclopedia online ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑
പിയർ, തെക്കൻ ഡക്കോട്ട
അമേരിക്കൻ ഐക്യനാടുകളിലെ സംസ്ഥാനമായ തെക്കൻ ഡെക്കോട്ട യുടെ തലസ്ഥാനവും ഹഗ്ഗസ് കൌണ്ടി യുടെ കൌണ്ടി സീറ്റുമാണ് പിയർ (/ˈpɪər/ PEER).
ഈ പട്ടണത്തിലെ ജനസംഖ്യ 2010 ലെ സെൻസസ് പ്രകാരം 13,646 ആണ്.
വെർമോണ്ടിലെ മോണ്ടിപെലിയർ കഴിഞ്ഞാൽ കുറഞ്ഞ ജനസംഖ്യയുള്ള രണ്ടാമത്തെ സംസ്ഥാന തലസ്ഥാനമാണ് പിയർ.
മിസൌറി നദി യുടെ കിഴക്കേ കരയിലായി ഫോർട്ട് പിയറിന് അഭിമുഖമായി 1880 ൽ പട്ടണം സ്ഥാപിക്കപ്പെട്ടു.
തെക്കൻ ഡെക്കോട്ടയ്ക്കു 1889 നവംബർ 2 ന് സംസ്ഥാന പദവി ലഭിച്ച കാലം മുതൽ പിയറാണ് തലസ്ഥാനമായി തുടരുന്നത്.
ഹഗ്ഗസ്, സ്റ്റാൻലി കൌണ്ടികൾക്കൂടി ഉൾപ്പെടുന്ന പിയർ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിലെ പ്രമുഖ പട്ടണമാണ് പിയർ.
പിയർ പട്ടണം നിലനിൽക്കുന്ന അക്ഷാംശ രേഖാംശങ്ങൾ 44°22′5″N 100°20′11″W (44.367966, −100.336378) ആണ്.[9]
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച്ച് പട്ടണത്തിൻറെ ആകെ വിസ്തൃതി 13.07 സ്ക്വയർ മൈലാണ് (33.85 km2), അതിൽ 13.06 സ്ക്വയർ മൈൽ (33.83 km2) കരഭാഗം മാത്രവും ബാക്കി 0.01 സ്കയർ മൈൽ ഭാഗം (0.03 km2) വെള്ളവുമാണ്.
പിയർ ഡി ഫെർമ ഇംഗ്ലീഷ് വിലാസം https://ml.wikipedia.org/wiki/Pierre_de_Fermat
ഫ്രാൻസിലെ പാർലമെന്റായ ടോളൌസിലെ ഒരു നിയമഞ്ജനായിരുന്നു പിയറി ഡി ഫെർമ ( Pierre de Fermat ) ( French pronunciation: ​ [pjɛːʁ dəfɛʁˈma ] ; 17 August 1601 or 1607/8 – 12 January 1665) .
കൂടാതെ ഒരു ഗണിത ശാസ്ത്രഞ്ജനും കൂടിയായിരുന്നു.
1601 ആഗസ്റ്റ് 17-ാം തീയതിയാണ് ഫെർമ ജനിച്ചത്.
തുളോസെയാണ് ജനനസ്ഥലം.
പിതാവ് ഒരു തുകൽ വ്യാപാരി ആയിരുന്നു.
ബാലകാല വിദ്യാഭ്യാസം വീട്ടിൽ വച്ചുതന്നെയാണ് നടത്തിയത്
അവലംബം കൂടുതൽ വായനക്ക് പുറത്തേക്കുള്ള കണ്ണികൾ .
The Life and times of Pierre de Fermat (1601 - 1665) from W. W. Rouse Ball's History of Mathematics The Mathematics of Fermat's Last Theorem Archived 2004-08-03 at the Wayback Machine .
Fermat's Achievements Fermat's Fallibility at MathPages History of Fermat's Last Theorem (French) Archived 2008-06-17 at the Wayback Machine .
Wikimedia Commons has media related to Pierre de Fermat .
പിയോറിയ ജനങ്ങൾ
പിയോറിയ (അഥവാ Peouaroua) ഒരു തദ്ദേശീയ അമേരിക്കൻ ഇന്ത്യൻ ജനതയാണ്.
ഇന്ന് അവർ ഫെഡറൽ അംഗീകൃതമായ പിയോറിയ ട്രൈബ് ഓഫ് ഇന്ത്യൻസ് ഓഫ് ഒക്ലഹോമയിലെ അംഗങ്ങളാണ്.
ചരിത്രപരമായി അവർ ഇല്ലിനോയിസ് കോൺഫെഡറേഷൻറെ ഭാഗമായിരുന്നു.
പരമ്പരാഗതമായി, പെയോറിയ ജനങ്ങൾ മിയാമി-ഇല്ലിനോയിസ് ഭാഷയുടെ ഒരു വകഭേദമാണ് സംസാരിച്ചിരുന്നത് "പിയോറിയാ" എന്ന പേര് അവർ ഇല്ലിനോയിസ് ഭാഷയിൽ peewaareewa (ആധുനിക ഉച്ചാരണം: peewaalia ) എന്ന്  അഭിസംബോധന ചെയ്തിരുന്ന വാക്കിൽനിന്നും ഉരുത്തിരിഞ്ഞുവന്നതാണ്
പെയോരിയ ഭാഷ സംസാരിക്കുന്നവരാരുംതന്നെ നിലവിലില്ല.
മിയാമി ഭാഷയോടൊപ്പം കഹോകിയ, മോയിങ്‍വിയ, ടമാറോയ എന്നീ ഭാഷകൾ സംസാരിക്കുന്ന ഒരു ന്യൂനപക്ഷം ഒക്ലാഹോമ പിയോറിയ ഗോത്രക്കാരുണ്ട്.
പിയർ-റ്റു-പിയർ നെറ്റ്വർക്ക് ഇംഗ്ലീഷ് വിലാസം https://ml.wikipedia.org/wiki/Peer-to-peer ഒരു കേന്ദ്രീകൃത ഭരണസംവിധാനം ഉപയോഗിക്കാതെ പരസ്പരം ബന്ധിപ്പിച്ച നോഡുകൾ ("പിയേഴ്സ്") പരസ്പരം വിഭവങ്ങൾ പങ്കിടുന്ന ഒരു പിയർ-ടു-പിയർ (P2P) നെറ്റ്‌വർക്ക് രണ്ടു കമ്പ്യൂട്ടറുകളെ പരസ്പരം ബന്ധിപ്പിക്കുന്ന പിയർ-റ്റു-പിയർ നെറ്റ്വർക്ക്
രണ്ടു കമ്പ്യൂട്ടറുകളെ പരസ്പരം ബന്ധിപ്പിക്കുന്നതിനെ പിയർ-റ്റു-പിയർ നെറ്റ്വർക്ക് എന്നു പറയുന്നു.
ഇത്തരം കമ്പ്യൂട്ടർ ശൃംഖലയിലെ കമ്പുട്ടറുകൾ ഒരേ സമയം സേവനദാതാവായും(സെർവർ) ക്ലയന്റ് കംപ്യൂട്ടർ സേവന ഉപയോക്താവായും(ക്ലയന്റ്)പ്രവർത്തിക്കുന്നു.
ഇതുവഴി ഫയലുകളും മറ്റു കമ്പ്യൂട്ടർ അനുബന്ധ ഉപകരണങ്ങളും പരസ്പരം പങ്കുവയ്ക്കാൻ സാധിക്കും.
പ്രത്യേക തരത്തിലുള്ള സോഫ്റ്റ്‌വെയർ ഉപയോഗിച്ചാണ് ഈ രീതിയിൽ ബന്ധിപ്പിച്ചിരിക്കുന്ന കമ്പ്യൂട്ടറുകൾ തമ്മിലുള്ള ആശയവിനിമയം നടക്കുന്നത്.
അപേക്ഷ അയക്കുന്ന കമ്പ്യൂട്ടർ സേവനഉപയോക്താവായും അപേക്ഷ സ്വീകരിക്കുന്ന കമ്പ്യൂട്ടർ സേവനദാതാവായും പ്രതികരിക്കുന്നു.
പി2പി സിസ്റ്റങ്ങൾ മുമ്പ് പല ആപ്ലിക്കേഷൻ ഡൊമെയ്‌നുകളിലും ഉപയോഗിച്ചിരുന്നുവെങ്കിലും, 1999-ൽ പുറത്തിറക്കിയ ഫയൽ ഷെയറിംഗ് സിസ്റ്റം നാപ്‌സ്റ്ററാണ്  ഈ ആർക്കിടെക്ചർ ജനപ്രിയമാക്കിയത്.
മനുഷ്യ ഇടപെടൽ മൂലം പല മേഖലകളിലും ഈ ആശയം പുതിയ ഘടനകൾക്കും തത്ത്വചിന്തകൾക്കും പ്രചോദനം നൽകിയിട്ടുണ്ട്.
ചരിത്രപരമായ വികസനം SETI@home 1999-ലാണ് സ്ഥാപിതമായത്
പി2പി സിസ്റ്റങ്ങൾ മുമ്പ് പല ആപ്ലിക്കേഷൻ ഡൊമെയ്‌നുകളിലും ഉപയോഗിച്ചിരുന്നുവെങ്കിലും, മ്യൂസിക്-ഷെയറിംഗ് ആപ്ലിക്കേഷൻ നാപ്‌സ്റ്റർ (യഥാർത്ഥത്തിൽ 1999-ൽ പുറത്തിറക്കി) പോലുള്ള ഫയൽ ഷെയറിംഗ് സംവിധാനങ്ങളാണ് ഈ ആശയം ജനപ്രിയമാക്കിയത്.
പിയർ-ടു-പിയർ മൂവ്മെന്റ് ദശലക്ഷക്കണക്കിന് ഇന്റർനെറ്റ് ഉപയോക്താക്കളെ "നേരിട്ട് ബന്ധിപ്പിക്കാനും ഗ്രൂപ്പുകൾ രൂപീകരിക്കാനും ഉപയോക്താക്കൾ സൃഷ്‌ടിച്ച സെർച്ച് എഞ്ചിനുകൾ, വെർച്വൽ സൂപ്പർ കമ്പ്യൂട്ടറുകൾ, ഫയൽസിസ്റ്റംസ് എന്നിവയായി സഹകരിക്കാനും" അനുവദിച്ചു.
പിയർ-ടു-പിയർ കമ്പ്യൂട്ടിംഗിന്റെ അടിസ്ഥാന ആശയം ഇതായിരുന്നു.
അവലംബം ↑ ↑ Rüdiger Schollmeier, A Definition of Peer-to-Peer Networking for the Classification of Peer-to-Peer Architectures and Applications , Proceedings of the First International Conference on Peer-to-Peer Computing, IEEE (2002).
പിയർ ഡ്രോപ്പ്
ബ്രിട്ടനിൽ പ്രചാരത്തിലുള്ള മിഠായിയാണ് പിയർ ഡ്രോപ്പ് (Pear drop).
പിയർ ഫലത്തിന്റെ ആകൃതിയിൽ പകുതി പിങ്കും ബാക്കി മഞ്ഞ നിറത്തിലുമുള്ള ഇവ പിയർ, വാഴപ്പഴം എന്നിവയുടെ രുചികളിലാണ് ലഭ്യമാകുന്നത്.
പിയർ ഇംഗ്ലീഷ് വിലാസം https://ml.wikipedia.org/wiki/Pear
പിയർ (/pær/) റോസേസീ കുടുംബത്തിലെ പൈറസ് ജനുസിൽപ്പെട്ട നിരവധി വൃക്ഷങ്ങളുടേയും കുറ്റിച്ചെടികളുടെയും സ്പീഷീസ് ആണ്.
ഇതേ പേരിൽ പോമേഷ്യസ് പഴങ്ങളും കാണപ്പെടുന്നു.
വിവിധയിനം പിയർ സസ്യങ്ങൾ അവയുടെ പഴം, പഴച്ചാറുകൾ എന്നിവയ്ക്ക് വേണ്ടി ശ്രേഷ്‌ഠമായി കരുതുന്നു.
തടികൾക്കായും ഇവ കൃഷി ചെയ്യുന്നു.
പിയർ ജർമ്മനിക് പദം പെറ , വൾഗർ ലാറ്റിൻ പദം പിറ തുടങ്ങിയവയിൽ നിന്നും കടം കൊണ്ടതാകാമെന്നു കരുതുന്നു.
"ഫലം" എന്നർത്ഥമുള്ള സെമിറ്റിക് ഉത്ഭവം പൈറ എന്നാണ്.
പിയർ ആകൃതിയിലുള്ളതിനെ സൂചിപ്പിക്കാനായി പൈറിഫോം അല്ലെങ്കിൽ പിറിഫോം എന്ന പദം ഉപയോഗിക്കാറുണ്ട്.
വിവരണം.
പിയർ പഴയ ലോകത്തെ പടിഞ്ഞാറൻ യൂറോപ്പിൽ നിന്നും വടക്ക് ആഫ്രിക്കയിൽ കിഴക്കെ ഏഷ്യയിൽ നിന്നും ഉള്ള തീരദേശവും സമ ശീതോഷ്ണ പ്രദേശങ്ങളിലെ തദ്ദേശവാസിയാണ്.
ഒരു ഇടത്തരം വൃക്ഷമായ ഇവ 10-17 മീറ്റർ (33-56 അടി) ഉയരത്തിൽ വളരുന്നു.
ചിലയിനങ്ങൾ കുറ്റിച്ചെടിയായി വളരുന്നു.
ലഘുപത്രങ്ങളായ ഇലകൾ ഒന്നിടവിട്ട് ക്രമീകരിച്ചിരിക്കുന്നു.
2-12 സെന്റിമീറ്റർ (0.79-4.72 ഇഞ്ച്) നീളമുള്ള ഇലകളിൽ ചില സ്പീഷീസിന് തിളക്കമുള്ള പച്ചനിറം കാണപ്പെടുന്നു.
ചില സ്പീഷീസിന് വെള്ളിനിറത്തിലുള്ള രോമാവൃതമായ ഇലകളാണ് കാണപ്പെടുന്നത്.
ഇലയുടെ ആകൃതി വീതിയേറിയ വൃത്താകൃതി മുതൽ ഇടുങ്ങിയ കുന്തത്തിന്റെ ആകൃതി വരെ വ്യത്യാസപ്പെടുന്നു.
ഭൂരിഭാഗം പിയറുകളും ഇലപൊഴിയുന്നതും തെക്കുകിഴക്കൻ ഏഷ്യയിലെ ഒന്നുരണ്ടു  സ്പീഷീസുകൾ മാത്രം നിത്യഹരിതവുമാണ്.
ഏറ്റവും കൂടുതൽ തണുപ്പുള്ളതും, -25 ° C (-13 ° F) നും -40 ° C (-40 ° F) നും ഇടയിലുള്ള താപനിലയിലും ആണ് ഇത് നിലനിൽക്കുന്നത്.
നിത്യഹരിത ഇനം മാത്രം -15 ° C (5 ° F) വരെ താപനിലയിൽ സഹിഷ്ണുത പുലർത്തുന്നു.
പൂക്കൾ വെളുത്തതും അപൂർവ്വമായി മഞ്ഞനിറം അല്ലെങ്കിൽ പിങ്ക് നിറവും 2-4 സെന്റീമീറ്റർ (0.79-1.57 ഇഞ്ച്) വ്യാസമുള്ളവയുമാണ്.
കൂടാതെ അഞ്ച് ദളങ്ങൾ ഇവയിൽ കാണപ്പെടുന്നു.
ആപ്പിളിനെപ്പോലെ , പിയർ പഴം പോമും വൈൽഡ് സ്പീഷീസിലെ പഴങ്ങൾ 1-4 സെന്റീമീറ്റർ (0.39-1.57 ഇഞ്ച്) വ്യാസമുള്ളതും ആണ്.
എന്നാൽ ചില കൾട്ടിവർ സസ്യങ്ങളിൽ 18 സെന്റിമീറ്റർ (7.1 ഇഞ്ച്) നീളവും 8 സെന്റീമീറ്ററും (3.1 ) വീതിയുള്ളതുമായ പിയർ പഴം ഒബ്ലേറ്റ് അല്ലെങ്കിൽ ഗ്ലോബുലസ് ആകൃതിയിലും കാണപ്പെടുന്നു.
ചില പിയേഴ്സ്  ആപ്പിൾ പോലെ  കാണപ്പെടുന്നു, ഉദാ.
നാശി പിയർ.
തണുത്ത മിതശീതോഷ്ണ കാലാവസ്ഥയിൽ പിയർ കൃഷി വിദൂര കാലഘട്ടത്തേക്കാൾ പുരാതനകാലത്ത് വ്യാപകമായിരുന്നു.
ചരിത്രാതീത കാലം മുതൽ ഇത് ഭക്ഷണമായി ഉപയോഗിച്ചതിന്റെ തെളിവുകൾ ലഭ്യമാണ്.
ചരിത്രാതീതകാലത്തെ സുറിച്ച് തടാകത്തിന് ചുറ്റുമുള്ള താഴ്ന്ന വാസസ്ഥലങ്ങളിൽ ഇതിന്റെ പല തെളിവുകളും കണ്ടെത്തിയിട്ടുണ്ട്.
"പിയർ" എന്ന പദം അല്ലെങ്കിൽ അതിനു തുല്യമായത് എല്ലാ കെൽറ്റിക് ഭാഷകളിലും കാണപ്പെടുന്നു.
അതേസമയം സ്ളാവിക്കോയിലും മറ്റ് പ്രാദേശികഭാഷകളിലും അതേ കാര്യത്തെക്കുറിച്ച് തന്നെ പരാമർശിച്ചിരിക്കുന്നതായി കണ്ടെത്തിയിരുന്നു.
വ്യത്യസ്തമായ ഉപവിഭാഗങ്ങൾ ഇപ്പോഴും അതേ വസ്തുതയെ സൂചിപ്പിക്കുന്നു.
കാസ്പിയൻ തീരത്ത് നിന്ന് അറ്റ്ലാന്റിക് സമുദ്രതീരത്തേയ്ക്ക് വൈവിധ്യമാർന്നതും ബഹുവിധ പേരുകളുള്ള വളരെ പുരാതനമായ ഈ മരം കൃഷിചെയ്യാൻ ആൽ‌ഫോൺസ് പിരാമസ് ഡി കാൻ‌ഡോളിനെ പ്രേരിപ്പിച്ചു.
ആപ്പിൾ പോലെ പഴങ്ങൾ അരിഞ്ഞും പാകം ചെയ്തും ഭക്ഷിക്കാനുമായി റോമാക്കാർ പിയർ കൃഷി ചെയ്തിരുന്നു.
പ്രധാനഅംഗീകൃത ടാക്സ (Left to right, top to bottom) Korean pear, Bosc pear, Forelle pear, red D'Anjou pear, Bartlett pear, green D'Anjou pear, Seckel pear, Comice pear Pear tree Pyrus amygdaliformis —Almond-leaved pear Pyrus anatolica Pyrus armeniacifolia —Apricot-leaved pear Pyrus boissieriana Pyrus bourgaeana —Iberian pear Pyrus × bretschneideri —Chinese white pear; also classified as a subspecies of Pyrus pyrifolia Pyrus calleryana —Callery pear Pyrus communis – European pear Pyrus communis subsp.
communis —European pear (cultivars include Beurre d'Anjou , Bartlett and Beurre Bosc ) Pyrus communis subsp.
caucasica ( syn. P. caucasica ) Pyrus cordata —Plymouth pear Pyrus cossonii —Algerian pear Pyrus dimorphophylla Pyrus elaeagrifolia —Oleaster-leaved pear Pyrus fauriei Pyrus gharbiana Pyrus glabra Pyrus hakkiarica Pyrus hondoensis Pyrus kawakamii Pyrus koehnei —Evergreen pear of southern China and Taiwan Pyrus korshinskyi Pyrus mamorensis Pyrus nivalis —Snow pear Pyrus oxyprion Pyrus pashia —Afghan pear Pyrus × phaeocarpa Pyrus pseudopashia Pyrus pyraster — Wild European pear ( syn. ( Pyrus communis subsp. pyraster ) Pyrus pyrifolia —Nashi pear, Sha Li ; tree species native to China, Japan, and Korea, also known as the Asian pear Pyrus regelii Pyrus salicifolia —Willow-leaved pear Pyrus serikensis Pyrus × serrulata Pyrus × sinkiangensis —thought to be an interspecific hybrid between P. × bretschneideri and Pyrus communis Pyrus syriaca —Syrian pear Pyrus ussuriensis —Siberian pear (also known as the Ussurian pear , Harbin pear , and Manchurian pear ) Pyrus xerophila
The following cultivars have gained the Royal Horticultural Society 's Award of Garden Merit :- 'Beth' 'Concorde' ' Conference ' 'Joséphine de Malines' 'Louise Bonne of Jersey' 'Onward' 'Williams' Bon Chrétien' Pear production - 2014 Country Production millions of tonnes China 18.0 അർജന്റീന 0.77 അമേരിക്കൻ ഐക്യനാടുകൾ 0.75 ഇറ്റലി 0.70 തുർക്കി 0.46 World 25.8 UN Food Agriculture Organization, Statistics Division Pear cultivation in 2012 Pears simmered in red wine Pear in a bottle of pear Eau de vie ഇതും കാണുക List of pear cultivars List of culinary fruits List of Lepidoptera that feed on pear trees അവലംബം കൂടുതൽ വായനയ്ക്ക് ബാഹ്യ ലിങ്കുകൾ Pear at the Wikibooks Cookbook subproject European pear varieties cultivated in Australia